આઈપીએલની અગિયારમી સીઝનને વધુ રોચક અને ભવ્ય બનાવવા માટેના પ્રયાસો કરવામાં આવી રહ્યા છે અને આ વખતે અલગ- અલગ સ્થાનો પર ઉદ્ઘાટન કરવાને બદલે ૬ એપ્રિલે મુંબઈમાં જ ભવ્ય ઉદ્ઘાટન સમારોહનું આયોજન કરવામાં આવશે અને એમાં બોલીવુડ અને હોલીવુડના કલાકારો ઉપરાંત બીજા દેશોના પણ ઓર્ટિસ્ટો ભાગ લેશે. આ વિશે આઈપીએલના ચેરમેન રાજીવ શુકલાએ કહ્યું હતું કે આઈપીએલની અગિયારમી સીઝન ૭ એપ્રિલથી ૨૭ મે સુધી ચાલશે અને આશરે પાંચ અલગ- અલગ કારણોને લીધે આ સીઝન યાદગાર બનશે.